《从德邻至邓城访魏道辅故屋怀道符》
宋代·李廌

孟春属佳辰，驾言从郡丞。
蓐食戒徒御，篝火事徂征。
方舟绝横汉，适彼樊侯城。
缅怀昔封君，能使晚周兴。
千龄想风概，慨叹岸与陵。
故城若墟落，邑屋袖可凭。
盘飧倦举箸，幅幅气拂膺。
古寺蔽榛甓，破舍余残僧。
人言魏徵君，於焉常曲肱。
窭居三十年，蔚然以诗鸣。
人忧不改乐，信哉贤者能。
常闻有四友，作堂在郊垧。
我虽樗栎材，臭味亦其朋。
会当从飞盖，清夜一来登。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。